****

**ประกาศศูนย์พัฒนาเด็กเล็กบ้านทุ่งกว้าง**

**เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กบ้านทุ่งกว้าง**

**ประจำปีการศึกษา ๒๕๕8**

**------------------------------------------------------**

ด้วยศูนย์พัฒนาเด็กเล็กบ้านทุ่งกว้าง จะเปิดรับสมัครเด็กเล็ก เพื่อทำการคัดเลือกให้เข้าเรียน ในศูนย์พัฒนาเด็กเล็กบ้านทุ่งกว้าง ประจำปีการศึกษา 2558 ตามรายละเอียดหลักเกณฑ์ และเงื่อนไขการรับสมัครดังนี้

 **1. คุณสมบัติของผู้สมัคร**

1.1 เด็กที่สมัครต้องมีภูมิลำเสนาอยู่ในเขตองค์การบริหารส่วนตำบลห้วยยาง

 1.2 เด็กที่สมัครต้องมีอายุครบ 2 - 4 ปี นับถึงวันที่ 16 พฤษภาคม พ.ศ. 2558 เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่นๆ ที่จะทำให้เป็นอุปสรรคต่อการเรียน

 **2. จำนวนเด็กที่จะรับสมัคร** ( จำนวน 40 คน)

 **3. หลักฐานและเอกสารที่ต้องนำมาในวันสมัคร**

 3.1 ใบสมัครเข้าเรียนของศูนย์พัฒนาเด็กเล็กบ้านทุ่งกว้าง ที่กรอกข้อมูลสมบูรณ์

 3.2 สำเนาสูติบัตร( ฉบับจริง ) พร้อมสำเนา ๑ ฉบับ

3.3 สำเนาทะเบียนบ้านของเด็กนักเรียน ( ฉบับจริง ) พร้อมสำเนา ๑ ฉบับ

 3.4 สำเนาบัตรประชาชนของผู้ปกครอง ( ฉบับจริง ) พร้อมสำเนา ๑ ฉบับ

 3.5 สำเนาทะเบียนบ้านของผู้ปกครอง ( ฉบับจริง ) พร้อมสำเนา ๑ ฉบับ

 3.6 รูปถ่ายเด็ก ขนาด ๑ นิ้ว จำนวน 2 รูป

 **4. วัน เวลา สถานที่รับสมัคร**

 **-** กำหนดรับสมัครตั้งแต่บัดนี้ ถึง วันที่ 1 พฤษภาคม 2558 ณ ศูนย์พัฒนาเด็กเล็กบ้าน ทุ่งกว้าง ในวันและเวลาราชการ

 **5.กำหนดการเปิด - ปิดภาคเรียน**  (วันที่ 6 พฤษภาคม 2558)

กำหนดเวลาเรียน

 เปิดเรียนวันจันทร์ - วันศุกร์

 เวลาเข้าเรียน 08.00 น.

 เวลาเลิกเรียน 15.00 น.

 **6. อุปกรณ์การเรียน**

 ศูนย์พัฒนาเด็กเล็กบ้านทุ่งกว้าง จัดหาให้ตามความเหมาะสม

 **7. เครื่องใช้สำหรับเด็ก**

เครื่องใช้ส่วนตัว เช่น แปรงสีฟัน ยาสีฟัน แป้ง ผ้าขนหนู ที่นอน ผู้ปกครองเตรียมมาให้เด็กตั้งแต่วันเปิดเรียน

 **8.อาหารสำหรับเด็ก**

 ศูนย์พัฒนาเด็กเล็กจัดอาหารให้ 3 เวลา ดังนี้

 - เวลา 10.00 น. อาหารเสริมนม

 - เวลา 11.00 น. อาหารกลางวัน

 - เวลา 14.00 น. อาหารว่างตอนบ่าย

 **9. การรักษาความปลอดแก่เด็กนักเรียน**

 9.1 ผู้ปกครองต้องแสดงบัตรรับนักเรียนต่อเจ้าหน้าที่ทุกครั้งที่มารับนักเรียน

 9.2 การมารับและส่งนักเรียน ผู้ปกครองจะต้องนำเด็กมาส่งก่อนเวลา 07.30 น.

 และรับกลับเวลา 15.00 น.

 9.3 ในกรณีที่เด็กหยุดเรียนด้วยประการใดๆก็ตาม ผู้ปกครองจะต้องแจ้งให้ทางศูนย์พัฒนา

เด็กเล็กบ้านทุ่งกว้าง ทราบเป็นลายลักษณ์อักษร หรือทางโทรศัพท์

9.4 ห้ามเด็กนักเรียนนำเครื่องมือเครื่องใช้ที่อาจเกิดอันตรายมาที่ศูนย์พัฒนาเด็กเล็กโดยเด็ดขาด

9.5 ห้ามเด็กนักเรียนสวมหรือนำเครื่องประดับ ของเล่นที่มีราคาแพงมาที่ศูนย์พัฒนาเด็กเล็ก หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใดๆ ทั้งสิ้น

 9.6 หากผู้ปกครองมีปัญหาใดๆเกี่ยวกับนักเรียน โปรดติดต่อเจ้าหน้าที่และครูศูนย์พัฒนา

เด็กเล็กบ้านทุ่งกว้าง โดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น

ประกาศ ณ วันที่ 1 เมษายน พ.ศ. 2558

 จ.อ. นิคม พิมพ์วงค์ษา

(นิคม พิมพ์วงค์ษา)

หัวหน้าสถานศึกษาศูนย์พัฒนาเด็กเล็กบ้านทุ่งกว้าง